# Hapet Thirrja për mobilitet (bursë) studentësh të UPT-së

# në kuadër të Marrëveshjes KA1, të Programit Erasmus+

# në [UPC - UPC Universitat Politècnica de Catalunya](https://www.upc.edu/en)

# Barcelona East School of Engineering EEBE, Spanjë.

Në kuadër të marrëveshjes KA1 bilaterale, është hapur thirrja për aplikime për bursë për mobilitet për studentë të Universitetit Politeknik të Tiranës, në **Universitat Politècnica de Catalunya** – UPC, **Barcelona East School of Engineering EEBE.**

# Llojet e mobilitetit përfshijnë: Shkëmbimin e studentëve për studime.

# Studentët duhet të jenë të regjistruar në një program studimi në Universitetin Politeknik të Tiranës, Fakulteti i Teknologjisë së Informacionit, Fakulteti i Inxhinierisë Elektrike, Fakulteti i Inxhinierisë Mekanike dhe Fakulteti i Inxhinierisë Matematike dhe Fizike dhe të kenë përfunduar vitin e parë akademik.

# Numri total i studentëve: 1 (Seleksionimi final bëhet nga UPC.)

# Koha e mobilitetit: Semestri i dytë i vitit akademik 2025 - 2026

# Dokumentat e nevojshme për aplikim për studentët:

* CV;
* Kopje e Pasaportës;
* Vërtetim studenti;
* Listë notash e studimeve deri në momentin e aplikimit (Academic transcript of records and achievement);
* Letër Motivimi (në gjuhën angleze);
* Çertifikatë e gjuhës së huaj\* (*English or Spanish Language Competency (B1 or higher according to the CEFR);*
* Dokumenti Learning Agreement\*\*. (Me attach keni: TEMPLATE\_learningagreement\_erasmus)

\*Ofrohen kurset e studimit në gjuhën angleze ku niveli minimal i kërkuar është B1. Studenti duhet të plotësojë nivelin minimal të kërkuar gjuhën duke e vërtetuar me çertifikatën përkatëse të gjuhës së huaj.

\*\*Learning Agreement është një kontratë midis universitetit të origjinës dhe aplikantit dhe shërben për të përcaktuar lëndët që do të zhvilloni në universitetin pritës. Ju duhet të plotësoni vetëm seksionin e parë ‘‘Mobility Plan’’. Në tabelën A përcaktohen lëndët dhe kreditet që do të merrni në universitetin pritës, në tabelën B përcaktohet se cilat prej lëndëve të Tabelës A do të njihet në Universitetin Politeknik të Tiranës kur ju të keni përfunduar periudhën e shkëmbimit.

KUJDES: Ju duhet të përzgjidhni të kryeni në UPC lëndë të njëjta ose ekuivalente me ato që do të kryenit në semestrin përkatës në fakultetin tuaj, kjo për arsye që lëndët dhe kreditet t’ju njihen kur të ktheheni. Nëse lëndët e përzgjedhura ndryshojnë nga ata që do të zhvillonit në fakultetin tuaj semestrin përkatës, atëherë kur të ktheheni ju duhet të zhvilloni lëndët që nuk përshtaten në Universitetin Politeknik të Tiranës. Dokumenti ‘‘Learning Agreement’’ te seksioni ‘‘Commitment’’ firmoset nga aplikanti, nga Koordinatori Akademik i Fakultetit dhe nga Zv/Rektori i UPT-së për Anën Shkencore dhe Marrëdhëniet me Jashtë.

*Për t’u njohur me lëndët që ofrohen në* **Barcelona East School of Engineering EEBE,**  *sipas niveleve dhe fushave të studimit, klikoni te:*

<https://www.upc.edu/en>

[**Barcelona East School of Engineering**. EEBE](https://eebe.upc.edu/en)

[oferta-conjunta-spring-2024-2-eng.pdf](https://eebe.upc.edu/en/incoming/incoming-documents/oferta-conjunta-spring-2024-2-eng.pdf)

***Afati për aplikim, pranë Drejtorisë së Komunikimit dhe Koordinimit në UPT: Deri më 9 tetor 2025, ora 12.00.***

Për informacione shtesë në lidhje me procesin e aplikimit në UPT mund të kontaktoni në email: [rkodra@upt.al](mailto:rkodra@upt.al) , [abeqo@upt.al](mailto:abeqo@upt.al)